ตั้งแต่มา ปจด.ครั้งแรกอายุ 15 จนถึงตอนนี้อายุ 23 ปจด.มาบ้างไม่มาบ้าง บางครั้งก็ 4 เดือนมาครั้งหนึ่ง 7 6เดือนมาครั้ง1คะ เมือวันที่ 18/12/61 หนูไปหา ตรวจซาว์ดที่ท้องน้อย ก็ปกติดี ให้กินยาปรับฮอร์โมน พอวันที่ 23/12/61 ปจด.มาวันแรก ก็ให้กินยาคุมเม็ดแรก ปจด.หมดถึงวันที่29/12/61 พอวันที่16/1/62 ปจด. และหมดที่22/1/62 และหนูกินยาคุมจนหมดเม้ดที่28วันที่ 21/1/62 และวันนี้ที่ 27/1/62 นัด แต่หนูไม่ไปติดธุระหน่อย อยากทราบว่าหนูไม่ได้ไปตามจะเปนไรไหมค้ะ และหลังจากอาการดังกล่าวที่หนูบอกไป คุณเจาจะรักษาแบบไหนต่อ รึจะให้กินยาคุมต่อเนื้องค้ะ เพราะหนูยังไม่แต่งงานและก่อนหน้านี้หนูเึยไปรักษาแล้วคนเก่าให้หนูกินนาคุมหนูกินมา 5 ปีแล้วหยุดกินยาประมาน 3ปี จะมีผลกระทบอะไรไหมค้ะ กลัวว่ามีลูกย่ก
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นกรณีของ เรื่องการขาดประจำเดือน อาจจะต้องสอบถามแพทย์ที่ดูแลว่ามีสาเหตุจากสาเหตุใดนะคะแต่หากไม่มีสาเหตุที่ชัดเจน การรับประทานยาคุมกำเนิดเป็นการช่วยปรับประจำเดือนเพื่อให้เป็นปกติได้ค่ะ ซึ่งผลข้างเคียงที่พบบ่อยได้แก่ อาการคลื่นไส้ วิงเวียน น้ำหนักตัวเพิ่ม สิว อารมณ์แปรปรวน เป็นต้นส่วนเรื่องการมีบุตร ยาคุมกำเนิดจะมีฤทธิ์คุมกำเนิดอยู่ช่วงระยะที่รับประทานนะคะ ไม่ได้มีผลต่อการมีบุตรยากในระยะยาวค่ะ